Diari Oficial de la Generalitat Valenciana


Sumari del DOGV 10448, del 18-02-2025 (2025/1104)

RESOLUCIÓ de 9 de gener de 2025, per la qual s'autoritza una ampliació de crèdit, en l'annex de subvencions i transferències corrents del programa 221B00, Emergències, protecció civil i extinció d'incendis de l'Agència Valenciana de Seguretat i Resposta a les Emergències, per import de 76.115.862 d’euros, que permet la inclusió de la línia de concessió directa 168.1.c S1890, «Ajudes urgents per a pal·liar la pèrdua de béns de primera necessitat de persones físiques afectades pel temporal de 29 d'octubre de 2024» (expedient 00.001/25).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10127

Data del DOGV
:   18-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/1104

CVE
:   NOHZ-T-2313-2961

Data del document
:   09-01-2025

Organisme emissor
:   Conselleria d'Hisenda i Economia

Tipus de document
:   Resolució

Per Decret 163/2024, de 4 de novembre, del Consell, es van aprovar les bases reguladores i el procediment de concessió directa d'ajudes per a pal·liar la pèrdua de béns de primera necessitat de les persones físiques, produïda pel temporal de vent i pluja de 29 d'octubre de 2024, per import de 478.497.267 d’euros, dels quals 04.256.605,00 d’euros es van consignar en el pressupost de 2024 i 208.861.179, en el pressupost de 2025.

Per Resolució del 5 de novembre de 2024, de la Conselleria d'Hisenda, Economia i Administració Pública, es va autoritzar una ampliació de crèdit en l'annex de subvencions corrents del programa 221B00, Emergències, protecció civil i extinció d'incendis, i la inclusió de dos línies de subvenció, per import de 19.522.451 i 07.066.853 d’euros, respectivament, per a donar cobertura a les ajudes.

Per Decret 177/2024, de 4 desembre, del Consell, es van modificar els articles 5 i 6 de l'esmentat Decret 163/2024, que consigna 754.264.548,00 d’euros en el pressupost de 2024 i 87.175.530,00 d’euros en el pressupost per a 2025, per a la línia de subvenció S1890, «Ajudes urgents per a pal·liar la pèrdua de béns de primera necessitat de persones físiques afectades pel temporal de 29 d'octubre de 2024».

Per Resolució de l'11 de desembre de 2024, de la Conselleria d'Hisenda i Economia, es va autoritzar una ampliació de crèdit de l’esmentada línia S1890 per import de 98.423.523 d’euros.

Després de la pròrroga dels pressupostos de la Generalitat de l'exercici 2025, en l'import inicial del pressupost 2025 no figura la dotació de la línia S1890, aprovada per Decret 177/2024, de 4 desembre, del Consell, per a l'exercici 2025. Per això, l'Agència Valenciana de Seguretat i Resposta a les Emergències proposa una ampliació de crèdit en el capítol 4 del programa 221B00, Emergències, protecció civil i extinció d'incendis, per import de 55.350.453 d’euros, per a la inclusió de la línia de subvenció de concessió directa 168.1.c S1890, per import de 17.687.838 d’euros, per a donar cobertura a les ajudes aprovades pel decret.

En conseqüència, i en virtut del que disposen l'article 22 de la Llei 8/2023, de pressupostos de la Generalitat per a l'exercici 2024; l'article 48 de la Llei 1/2015, d'hisenda pública, del sector públic instrumental i de subvencions; i l'article 2.2 del Decret 193/2024, de 23 de desembre, del Consell, pel qual s'establixen els criteris d'aplicació de la pròrroga automàtica dels pressupostos de la Generalitat per a 2024, fins a l'entrada en vigor dels pressupostos per a 2025 i considerant la competència per a resoldre, de conformitat amb el que establix la Resolució de 12 de febrer de 2024 (DOGV 9792, de 20 de febrer), de delegació de determinades competències en òrgans d'esta conselleria,

RESOLC

Autoritzar una ampliació de crèdit en l’aplicació pressupostària 639424644XJ03506 G.221B00.48285 per import de 47.247.090 d’euros, que permet la inclusió de la línia de concessió directa 168.1.c S1890, amb les dades descriptives que es detallen a continuació:

|  |  |
| --- | --- |
| CODI LÍNIA: S1890 | DENOMINACIÓ: ajudes urgents per a pal·liar la pèrdua de béns de primera necessitat de persones físiques afectades pel temporal de 29 d'octubre de 2024. |
| IMPORT: 31.959.373 | BENEFICIARIS PREVISTOS: persones físiques que tenen a la seua disposició una vivenda situada en algun dels municipis afectats pel temporal del 29 octubre el contingut de la qual haja resultat greument danyat. |
| MODE DE CONCESSIÓ:  Concessió directa article 168.1.c de la Llei 1/2015.  PUBLICAR DADES: sí | DESCRIPCIÓ I FINALITAT: ajudes urgents per a indemnitzar o compensar els danys ocasionats en els estris i béns de primera necessitat de les persones físiques que tenen a la seua disposició una vivenda situada en algun dels municipis afectats pel temporal del 29 octubre, el contingut de la qual haja resultat greument danyat. |

  
  

València, 9 de gener de 2025

Carlos Pablo Gracia Calandín

Sotssecretari